Document ID: 32004R0574

Komisjoni määrus (EÜ) nr 574/2004,
23. veebruar 2004,
millega muudetakse Euroopa Parlamendi ja nõukogu jäätmestatistikat käsitleva määruse (EÜ) nr 2150/2002 I ja III lisa
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 25. novembri 2002. aasta määrust (EÜ) nr 2150/2002 jäätmestatistika kohta, [1] eriti selle artikli 1 lõiget 5 ja artikli 6 punkti b,
ning arvestades järgmist:
(1) Määruse (EÜ) nr 2150/2002 artikli 6 kohaselt peab komisjon sätestama kõnealuse määruse rakenduskorra.
(2) Määruse (EÜ) nr 2150/2002 artikli 6 punkti b alusel võib komisjon kohandada kõnealuse määruse lisades esitatud spetsifikatsioone.
(3) Määruse (EÜ) nr 2150/2002 artikli 1 lõike 5 alusel peab komisjon kehtestama kõnealuse määruse III lisa statistikanomenklatuuri ja komisjoni otsusega 2000/532/EÜ [2] kehtestatud jäätmenimistu vahelise vastavustabeli.
(4) Vastavalt sellele tuleks määrust (EÜ) nr 2150/2002 muuta.
(5) Käesolevas määruses ettenähtud meetmed on kooskõlas nõukogu otsusega 89/382/EMÜ, Euratom [3] loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2150/2002 lisasid muudetakse järgmiselt.
1. I lisa 2. jao punkt 1 asendatakse käesoleva määruse I lisaga.
2. III lisa asendatakse käesoleva määruse II lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 23. veebruar 2004

Labels: 19
20